સ્વરા ભાસ્કરે પિતાને કહ્યુંઃ 'મારી 'રસભરી' વેબસિરીઝ જોશો નહીં' | chitralekha
Home News Entertainment સ્વરા ભાસ્કરે પિતાને કહ્યુંઃ 'મારી 'રસભરી' વેબસિરીઝ જોશો નહીં'
સ્વરા ભાસ્કરે પિતાને કહ્યુંઃ 'મારી 'રસભરી' વેબસિરીઝ જોશો નહીં'
મુંબઈઃ ઓનસ્ક્રીન બોલ્ડ ભૂમિકાથી અને રિયલ લાઈફમાં આક્રમક અભિગમને કારણે જાણીતી બનેલી અભિનેત્રી સ્વરા ભાસ્કર કાયમ ચર્ચામાં રહેતી હોય છે. એ હવે તેની નવી વેબસિરીઝ 'રસભરી'ને કારણે ચર્ચામાં છે. આમાં તે એક બોલ્ડ શિક્ષિકાનું પાત્ર ભજવી રહી છે. આ સિરીઝનું શિર્ષક પણ દર્શકોને ખૂબ પસંદ પડ્યું છે. સ્વરાની 'રસભરી'ના ટ્રેલરને લોન્ચ કરવામાં આવ્યું હતું ત્યારે પણ લોકોએ એને ખૂબ પસંદ કર્યું હતું.
સ્વરા ભાસ્કરની આ સિરીઝ ગઈ કાલથી એમેઝોન પ્રાઈમ વિડિયો પર લોન્ચ થઈ ગઈ છે અને લોકોને બહુ ગમી છે. સ્વરાનાં પિતા ઉદય ભાસ્કરે આ સિરીઝ વિશે કમેન્ટ કરી છે. પરંતુ, સ્વરાએ તેનાં પિતાને આ સિરીઝ ન જોવાની સલાહ આપી છે.
ઉદય ભાસ્કરે ટ્વીટમાં લખ્યું છેઃ 'સાહસી-બહાદૂર સ્વરા… ગર્વ છે અમને તારા પર… નાની અને મોટી સ્ક્રિન પર છવાઈ જવા માટે.'
સ્વરાએ નટખટતા રીતે તેનાં પપ્પાને જવાબ આપ્યો છે કે, 'Daddy! 🙏🏽 Please don't watch it when I'm around…' (પપ્પા જ્યારે હું તમારી પાસે હોઉં ત્યારે પ્લીઝ આ સિરીઝ ન જોતા). આ સાથે જ સ્વરાએ લાફિંગ અને મંકીવાળું ઈમોજી પણ શેર કર્યું છે. આનાથી સ્પષ્ટ ખ્યાલ આવી રહ્યો છે કે, સ્વરા એનાં પિતા સાથે મજાક કરી રહી છે.
સ્વરાની આ વેબસિરીઝને એમેઝોન પ્રાઈમ પર રીલીઝ કરવામાં આવી છે. આના કુલ 8 એપિસોડ છે. આ વેબસિરીઝનું રેટિંગ ખૂબ ઓછું છે.
આ વેબસિરીઝનું શૂટિંગ મેરઠમાં કરવામાં આવ્યું હતું. આમાં સ્વરા ભાસ્કર એક અંગ્રેજી શિક્ષિકાનો રોલ કરી રહી છે.